สื่อผู้ดีเผยชื่อ 5 แข้ง อาจย้ายซบหงส์แดง
สำนักข่าวต่างประเทศรายงานวันที่ 2 มิ.ย. ว่า สื่อดังของอังกฤษทำลิสต์รายชื่อ 5 นักเตะชื่อดัง ที่อาจย้ายมาร่วมทีม หงส์แดง ลิเวอร์พูล สโมสรยักษ์ใหญ่แห่งศึกพรีเมียร์ลีก อังกฤษ ในช่วงซัมเมอร์นี้,สำหรับ เยอร์เกน คลอปป์ ผู้จัดการทีมลิเวอร์พูล ได้นักเตะใหม่มาร่วมทัพแล้ว 1 ราย คือ โดมินิก โซลันเก กองหน้าดาวรุ่งของเชลซี อย่างไรก็ตาม จากการที่ลิเวอร์พูล จะได้กลับไปฟาดแข้งในศึกยูฟ่า แชมเปียนส์ลีก อีกครั้งในฤดูกาลหน้า การเสริมทัพแค่นี้อาจยังไม่เพียงพอ ซึ่งทาง เดอะ มิร์เรอร์ สื่อของอังกฤษได้ทำลิสต์รายชื่อนักเตะ 5 คนที่อาจย้ายมาสู่ถิ่นแอนฟิลด์ในช่วงซัมเมอร์นี้,1.นาบี เกอิตา, กองกลางของแอร์เบ ไลป์ซิก ฤดูกาลที่ผ่านมาช่วยให้ต้นสังกัดจบด้วยรองแชมป์บุนเดสลีกา เยอรมนี และน่าจะเข้ามาเพิ่มคุณภาพให้กับแผงมิดฟิลด์ของหงส์แดงได้ ซึ่งทางหงส์แดงก็กำลังเตรียมพร้อมที่จะทุ่มเงิน 37.5 ล้านปอนด์ เพื่อให้ไลป์ซิกพิจารณาปล่อยนักเตะรายนี้,2.กาแอล กลิชี, แบ็กซ้ายมากประสบการณ์ชาวฝรั่งเศส เพิ่งถูกทีมแมนเชสเตอร์ ซิตี้ ปล่อยตัวออกจากทีมเมื่อสัปดาห์ที่ผ่านมา ทำให้สามารถย้ายทีมได้แบบไม่มีค่าตัว ซึ่งเป็นที่เชื่อกันว่า คลอปป์ พร้อมที่จะเสนอสัญญา 2 ปีให้นักเตะพิจารณาย้ายมาสู่ถิ่นแอนฟิลด์ หลังจากที่หงส์แดงกำลังมีปัญหากับตำแหน่งแบ็กซ้ายอยู่ในเวลานี้ เนื่องจาก อัลเบร์โต โมเรโน โชว์ฟอร์มได้อย่างย่ำแย่ จึงต้องใช้ เจมส์ มิลเนอร์ ซึ่งเป็นกองกลาง มารับบทแบ็กซ้ายจำเป็น,3.โมฮาเหม็ด ซาลาห์, ปีกตัวเก่งของโรมา เจ้าของฉายา เมสซีแห่งอียิปต์ เป็นนักเตะมีทักษะการไปกับบอลที่ดีเยี่ยม และมีการจบสกอร์ที่ค่อนข้างดี โดยทางลิเวอร์พูลได้ยื่นข้อเสนอ 28 ล้านปอนด์ แต่ โรมา ต้องการ 40 ล้านปอนด์ อย่างไรก็ตาม คลอปป์ ต้องการนักเตะรายนี้มาก จึงทำให้ต้องติดตามต่อไปว่าสุดท้ายดีลนี้จะตกลงกันได้หรือไม่,4.อเล็กซ็องเดร ลากาแซตต์, เป็นที่คาดกันว่าเขาจะย้ายออกจากทีมโอลิมปิก ลียง ในช่วงซัมเมอร์นี้ค่อนข้างแน่ โดยฤดูกาลที่ผ่านมาเขาซัดไปถึง 36 ประตู ช่วยให้ลียงคว้าอันดับ 4 ในลีก และทะลุเข้าถึงรอบรองชนะเลิศยูโรปาลีก โดยสโมสรดังแห่งฝรั่งเศสตั้งค่าตัวของนักเตะรายนี้ไว้ที่ 50 ล้านปอนด์,5.อิเคร์ กาซิยาส, อดีตตำนานผู้รักษาประตูของเรอัล มาดริด จะหมดสัญญากับทีมเอฟซี ปอร์โต หลังจบฤดูกาลนี้ และสามารถย้ายทีมได้แบบไม่มีค่าตัว ซึ่งประสบการณ์อันโชกโชนของนายทวารรายนี้ น่าจะเข้ามาช่วยลิเวอร์พูลในเกมยูฟ่า แชมเปียนส์ลีก ได้เป็นอย่างดี เพราะนายด่านที่มีอยู่อย่าง โลริส คาริอุส และ ซิมง มินโญเลต์ ต่างก็ทำผลงานได้ไม่น่าประทับใจในฤดูกาลที่ผ่านมา
สื่อดังของอังกฤษทำลิสต์รายชื่อ 5 นักเตะชื่อดัง ที่อาจย้ายมาร่วมทีมลิเวอร์พูล ในช่วงซัมเมอร์นี้
ลิเวอร์พูล,นาบี เกอิตา,กาแอล กลิชี,อเล็กซ็องเดร ลากาแซตต์,โมฮาเหม็ด ซาลาห์